Uit en tuis na 'n konfrontasie wat skrik vir niks met die 'n burokraat wat die hef in die hand het!
Vir die nodige dokument wat ek verlang het, was OF 'n voltooide vorm nodig OF 'n brief waarop die verlangde inligting.
Dis 'n vorm wat hulle op die internet verskaf wat voltooi geteken en gestempel moes word. Daar word gevra vir die afdelingshoof en die superintendent se handtekening wat in kind se geval dieselfde persoon was! Nêrens op die vorm meld hulle dat dit egter nie dieselfde handtekening mag wees nie.
Dus burokraat se EERSTE woorde aan my ; "We've got a problem………………
Lang storie kort te maak
As die inligting op die vorm verskaf word moet daar twee verskillende handtekeninge op verskyn EN hulle wil die oorspronklike vorm hê. Dit het ek toe nie by my in Pretoria nie. Onthou ek het nou al van die Kaap gevlieg met hierdie OORSPRONKLIKE dokument.
MAAR dieselfde persoon wat hierdie vorm geteken het kon 'n brief deur fax (let wel oorspronklike nie eers nodig) met die nodige inligting en sy handtekening. Die man was Donderdagmiddag nie beskikbaar en ek is onverrigter sake huis toe. Vrydagoggend heen en weer gebel en gereël vir brief en weer perd opgesaal om in die middestad te kon kom.
Genadiglik het my skoonsuster my telkens geneem. Ek is al in 1979 uit Pretoria. die adres waarheen ek moes gaan dui aan Vermeulenstraat wat ek nog min of meer kan onthou waar dit was, maar die straatname het verander en die veranderde adres is nie op die internetafgetrekte vorm nie!
Die inligting op die brief en die vorm is identies, en ek is nie seker of ek dit sommer net daar gaan laat nie.
Aan die einde van hierdie hele episode kan ek gelukkig sê MISSION ACCOMPLISHED
Saterdagoggend het niggie my na die Irene mark geneem waarvan ek nou al so baie gehoor het. Oor die algemeen was die goed wat aangebied word so effentjies beter as wat ek al by hierdie tipe van markte gesien het, maar ek is net met 'n paar toffies(wie onthou nog vir AS KAMER?) en 'n heerlike vetkoek daar weg.
Die lamp was nou al vir 3 jaar by my broer. Toe ek my verstand gekry het (NEE nie net laas week nie, jare gelede al) was dit ons sitkamerlamp en na my ma se dood het ek gevra of ek hom kon kry. Eindelik kon ek hom nou huis toe bring en staan hy by haar ou kombuisskaal.
Die loper het my broer se dogter destyds al as klein dogtertjie geweef en het dit al die jare net in die kas gelê. Sy kla nou dat hy te styf trek in die middel want ongelukkig is sy 'n perfeksionis, vir my is dit steeds kosbaar want dit is haar eie handewerk.
Ons internet is met tye steeds pateties stadig. Dit frustreer my so as ek iets wil doen veral internet banksake, dat ek kan gil daarvan. Die webblad van die bank maak outomaties toe indien dit te stadig oopmaak. Verlede week het ek internet oorplasing van geld gedoen en daar skop die webblad uit. Ek gaan weer in en herhaal die oorbetaling (geen teken dat transaksie reeds afgehandel was). Vanoggend sien ek dat dit wel 2X deurgegaan het. Hoera dit was gelukkig net van een van ons rekenings na 'n ander!
Die ander gebeurtenis is 'n simpel ding soos 'n 3poot staander vir my kamera wat ek present gekry het. Ek kan nie wag om hom behoorlik te benut nie. Sommer so foto oor die bure se huis geneem net om te speel met stilhou van kamera met die langer lensopening tyd.
mis kruip oor die kop
Ek vlieg more op Pretoria toe om na die HPCSA te gaan. Drie jaar terug was ek daar om probleem wat opgeduik het te gaan uitsorteer. Nou glo my kind ek het die slag om dit te doen en hier gaat ek alweer. Wish me luck
Mei 4, 2013 in Uncategorized
Ek gaan maar selde na enige fliek kyk. Nou die dag weer 'n kort greep uit 'n film gesien wat ander mense so opgehemel het en by myself gedink dat ek nogal blyerig is dat ek nie betaal het om dit te sien nie. Dis nie dat die fliek swak was of swak toneelspel in gehad het nie, ek raak net vrek gou verveeld om so te sit en kyk na die skerm.
Binnekort kom hier egter 'n fliek wat ek nogal nie dink ek sal wil mis nie. Draaiboek geskryf deur die gewilde Deon Meyer. Weet iemand wanneer hy vrygestel word?